கேள்வி: சாமர்த்திய பூட்டு பற்றி நீங்கள் என்ன அறிந்துள்ளீர்கள்?
பதில்: File:Nest_Yale_(cropped).jpg சாமர்த்திய பூட்டு ''( Smart Lock )'' என்பது ஒரு கதவை மின்னணு முறையில் பூட்டுவதற்கும் திறப்பதற்கும் வடிவமைக்கப்பட்ட ஓர் மின்னணு இயங்கமைவு பூட்டு ஆகும். இது ஒரு பயனர் பதிவு செய்த செல்லிடத் தொலைபேசி அல்லது மின்னணு விசைப்பலகை அல்லது கைரேகை உணர்வி (Biometric sensor) அல்லது அணுகல் அட்டை அல்லது புளூடூத் அல்லது ஒய்-ஃபை மூலம் கட்டளையைப் பெற்றவுடன் இயங்குகிறது. இந்த பூட்டுகள் மேம்பட்ட தொழில்நுட்பம் மற்றும் இணையத் தொடர்பு ஆகியவற்றைப் பயன்படுத்துவதால் இவை சாமர்த்திய பூட்டு என்று அழைக்கப்படுகின்றன. இது பூட்டுகளை எளிதாக அணுகவும் அத்துமீறுபவர்களிடமிருந்து மேம்பட்ட பாதுகாப்பை வழங்கவும் உதவுகிறது.
கேள்வி: சாமர்த்திய பூட்டு - செயல்பாடு பற்றி தகவல் சொல்.
பதில்: சாமர்த்திய பூட்டு முக்கிய பாகங்களில் இயந்திரப் பூட்டு, விசை (Key), பாதுகாப்பான புளூடூத் அல்லது வைஃபை இணைப்பு மற்றும் ஒரு மேலாண்மை செல்லிடத் தொலைபேசி செயலி ஆகியவை அடங்கும். இதில் விசை என்பது ஒரு சாவியாக இல்லாமல் மின்னணு விசை அல்லது டிஜிட்டல் குறியாக்கம் செய்யப்பட்ட விசை அல்லது மெய்நிகர் விசையாக இருக்கும். இது சாவியே இல்லாத ஒரு அணுகலை வழங்குகிறது. பெரும்பாலான சாமர்த்திய பூட்டுகுகள் கதவில் உள்ள வழக்கமான பூட்டுகளின் (உதாரணமாக :en:Deadbolt) மேல் நிறுவப்படுகின்றன. இவை சாதாரண பூட்டை மின்னணு பூட்டாக மாற்றியமைக்கின்றன.
கேள்வி: சாமர்த்திய பூட்டு - சிறப்பு அம்சங்கள் என்பது என்ன?
பதில்: இந்த தொழில்நுட்பம் மூன்றாம் தரப்பினருக்கு மெய்நிகர் விசை மூலம் கதவுக்கான அணுகலை வழங்க பயனரை அனுமதிக்கிறது. இந்த விசை பெறுநரின் நகர்பேசிக்கு மின்னஞ்சல் அல்லது எஸ்.எம்.எஸ் அல்லது பிரத்யேக செயலி வழியாக அனுப்பப்படும். விசை கிடைத்ததும் பெறுநர் குறிப்பிட்ட நேரத்திற்குள் செல்லிடத் தொலைபேசியைப் பயன்படுத்தி கதவைத் திறக்க முடியும். சில சாமர்த்திய பூட்டுகளில் உள்ளமைக்கப்பட்ட வைஃபை இணைப்பு உள்ளது. இது அணுகல் அறிவிப்புகள் அல்லது யார் வந்துள்ளார்கள் என்பதைக் காட்ட உதவும் கேமராக்கள் போன்ற கண்காணிப்பு அம்சங்களை அனுமதிக்கிறது. பல புதிய சாமர்த்திய பூட்டுகுகள் கைரேகை உணர்விகள் போன்ற உயிரியல் அளவீட்டு அம்சங்களையும் (Biometric features) கொண்டுள்ளன. இது கடவுச்சொற்களை விட அதிக பாதுகாப்பை வழங்குகிறது. பாதுகாப்புக்காக இந்த சாதனங்கள் புளூடூத் லோ எனர்ஜி (BLE) மற்றும் எஸ்.எஸ்.எல் (SSL) ஆகியவற்றைப் பயன்படுத்தி தகவல்களைப் பரிமாறிக்கொள்கின்றன. சாமர்த்திய பூட்டுகுகள் ஒரு வீட்டுத் தன்னியக்கம் (Smart Home) ஒரு பகுதியாக கருதப்படுகின்றன.
கேள்வி: சாமர்த்திய பூட்டு - பாதுகாப்பு சவால்கள் பற்றி நீங்கள் என்ன அறிந்துள்ளீர்கள்?
பதில்: இந்த டிஜிட்டல் மற்றும் கம்பியில்லா தொழில்நுட்பத்தின் உள்ளார்ந்த சிக்கலான தன்மை காரணமாக சந்தையில் உள்ள பல்வேறு தயாரிப்புகளின் பாதுகாப்பு குறித்த உரிமைகோரல்களை உறுதிப்படுத்துவது இறுதிப் பயனருக்கு கடினமாக உள்ளது. இந்த சாதனங்கள் தனிப்பட்ட தகவல்களையும் சேகரிக்கக்கூடும். இந்த தகவல்களைப் பராமரிப்பது மற்றும் கையாளுவது குறித்து விற்பனையாளர்கள் அளிக்கும் உறுதிமொழிகளைச் சரிபார்ப்பதும் இறுதிப் பயனருக்கு கடினமாக இருக்கும்.